ย่าอายุ 70 ปีปวดท้องแบบแสบๆไม่ได้ปวดทรมานมากแต่ก็ส่งผลให้เกิดความรำคาญในชีวิตประจำวันปวดแบบแสบๆบริเวณข้างสะดือฝั่งซ้ายมือของตนเองเป็นมา 2 เดือนแล้วค่ะย่าป่วยเป็นอะไรและถ้าพาไปหาควรพาไปหาด้านไหนคะอยากให้ย่าหายอาการแบบนี้เป็นโรคอะไรได้บ้างคะถ้าอยากให้ย่าตรวจแบบละเอียดควรส่งย่าไปตรวจแบบไหนบ้าง เมื่อ 3 วันที่แล้วย่าอยู่ๆก็เกิดอาการท้องเสียอ้วกแตกพาไปคลินิกแถวบ้านเขาวินิจฉัยว่าอาหารเป็นพิษให้น้ำเกลือแล้วก็กลับบ้านจ่ายยามานิดหน่อย เมื่อ 2 เดือนที่แล้วก็ปวดท้องแบบนี้แต่จะหนักกว่านี้หนักๆย่าเอ่ยปากเลยว่าปวดมากบริเวณเดิมคือฝั่งซ้ายข้างสะดือใต้สะดือคุณก็วินิจฉัยว่าลำไส้อักเสบได้ทำการฉีดยาและจ่ายยามาให้ทานแต่ก็ไม่มีการเอกซเรย์หรือว่าปวดแบบละเอียดใดๆ อยากให้ย่าหายจริงๆค่ะอยากพาไปหาในโรงพยาบาลใหญ่ๆขนส่งย่าตรวจแผนกอะไรดีคะตรวจอย่างไรรบกวนคุณด้วยค่ะ
สวัสดีค่ะ อาการปวดแสบท้องตรงด้ายซ้ายของสะดือ อาจเกิดจาก การมีลำไส้อักเสบจากการรับประทานอาหารไม่สุกสะอาดทำให้มีการติดเชื้อกลุ่มไวรัสหรือแบคทีเรียในทางเดินอาหารได้ อาจมีไข้ คลื่นไส้ อาเจียน ถ่ายเหลว ร่วมด้วย สาเหตุอื่นๆเช่น ลำไส้แปรปรวน มักปวดแบบบีบๆร่วมกับมีพฤติกรรมการขับถ่ายเปลี่ยนแปลงเช่นท้องผูกเด่น ท้องเสียเด่น หรือเกิดจากปวดจากปลายเส้นประสาทด้านนอก แต่มักไม่มีคลื่นไส้ อาเจียนหรือถ่ายเหลวร่วมด้วย หรือปวดจากการมีก้อนเนื้อใดๆในช่องท้อง แต่ก็ไม่ค่อยปวดแบบแสบๆดังกล่าวมาหากรักษาด้วยยามาหลายครั้งแล้วยังไม่ดีขึ้น กลับมามีอาการแบบเดิม ควรกลับไปพบแพทย์ที่รักษาเพื่อแจ้งให้ทราบ โดยปกติหากผู้ป่วยไม่ดีขึ้นหลังการรักษา แพทย์มักมีการตรวจร่างกายซ้ำเพื่อประเมินผู้ป่วย หรือส่งพบแพทย์เฉพาะทางที่เกี่ยวข้อง เช่นในกรณีดังกล่าวอาจเป็นอายุรแพทย์หรืออายุรแพทย์ทางเดินอาหารเป็นต้นเบื้องต้นดื่มน้ำมากๆ รับประทานอาหารอ่อนๆและสุกสะอาด กินยาแก้ปวดเพื่อบรรเทาอาการได้ จิบน้ำเกลือแร่ร่วมด้วยได้หากมีการถ่ายเหลวมาก และถ้าไข้สูง อ่อนเพลีย ถ่ายเหลวเยอะ ให้รีบไปรพ.